Lungsod ng Panama

Ang Lungsod ng Panama (; ), payak na kilala bilang Panama (o Panamá sa Kastila), ay ang kabisera at ang pinakamalaking lungsod ng Panama. Mayroon itong urbanong populasyon na 880,691, na may higit sa 1.5 milyon ang kalakhang lugar nito. Matatagpuan ang lungsod sa bunganga ng Pasipiko ng Kanal ng Panama, sa lalawigan ng Panama. Sentrong pampolitika at administratibo ng bansa ang lungsod, gayon din, isang sentro ng pagbabangko at komersyo.

Naitatag ang lungsod noong 15 Agosto 1519, ng mananakop na Kastila na si Pedro Arias Dávila. Isang panimula ang lungsod sa mga susunod na mga pandadayuhan na sinakop ang Imperyong Inka sa Peru. Ito ang pansamantalang hintuan ng isa sa mga pinakamahalagang ruta ng kalakalan sa lupalop ng Amerika, na nagresulta sa pagkakatatag ng Nombre de Dios at Portobelo, kung saan dumadaan ang karamihan ng mga ginto at pilak na minina ng Espanya mula sa mga Amerika.

Noong 28 Enero 1671, nawasak ang orihinal na lungsod ng isang sunog nang nandambong at sinunog ito ng pribadong manlalayag na si Henry Morgan. Pormal na muling itinatag ang lungsod pagkaraan ng dalawang taon noong 21 Enero 1673, sa isang tangway na matatagpuan  mula sa orihinal na paninirahah. Mababakas pa rin ang mga guho ng orihinal na nawasak na lungsod, na isa na ngayong sikat na atraksyong panturista, at regular na binibisita ng mga paglalakbay ng paaralan.

Mga sanggunian

Panama, Lungsod ng